16/11/2020 | Administración LocalMunicipal
Boiro
Anuncio de publicación da modificación da Ordenanza municipal de instalación de terrazas

O Pleno do Concello de Boiro, en sesión ordinaria celebrada o 10 de setembro de 2020, adoptou o acordo de aprobar inicialmente a modificación da Ordenanza para a instalación de terrazas no Concello de Boiro, publicada o 05 de abril do 2010 no Boletín Oficial da Provincia da Coruña, número 61 (Expte.3179/2020). Sometido o expediente a información pública polo período de trinta días hábiles mediante anuncio publicado no Boletín Oficial da Provincia da Coruña núm.156, do 21 de setembro de 2020 así como no taboleiro de anuncios do Concello, non se presentaron reclamacións ou alegacións. En consecuencia, enténdese definitivamente adoptado o acordo inicial. De acordo co previsto no artigo 70.2 da Lei 7/1985, do 2 de abril, Reguladora das Bases do Réxime Local e no artigo 196.2 do Real Decreto 2568/1986 polo que se aproba o Regulamento de organización, funcionamento e réxime xurídico das entidades locais, publícase o texto íntegro da modificación, que entrará en vigor unha vez publicado no Boletín Oficial da Provincia e transcorrido o prazo de quince días previsto no artigo 65.2 da Lei 7/1985. Contra a aprobación definitiva poderá interpoñerse recurso contencioso administrativo no prazo de dous meses contados desde o día seguinte á presente publicación, de conformidade co artigo 10.1b) da Lei 29/1988, do 13 de xullo, reguladora da xurisdición contencioso-administrativa. Modificación da Ordenanza para a instalación de terrazas no concello de Boiro Un.–A modificación do artigo 2.–Licenzas Onde di: “Artigo 2.–Licenzas.1.–A instalación de terrazas ou calquera tipo de ocupación en vía pública requirirá o outorgamento de licenza municipal previa e, no caso das terrazas, o outorgamento será de carácter anual para todo o municipio de Boiro. Do mesmo xeito, tamén estarán suxeitos ó cumprimento desta ordenanza municipal os establecementos, si houbese, que xa tiveran a autorización pertinente, antes da entrada en vigor da presente ordenanza. Para elo, o concello requirirá aos titulares de ditas actividades para que se axusten ás condicións que se sinalan nesta ordenanza, nos termos da súa Disposición Transitoria.2.–A competencia para o outorgamento das licencias corresponde á Xunta de Goberno Local e en base ós informes técnicos pertinentes.3.–Para obter a autorización o solicitante deberá atoparse ó corrente no pago de todas as súas obrigas tributarias ou de outro tipo co concello de Boiro.4.–A instalación de terrazas establécese: a) Para todo o ano completo. b) Para o período estival (1 de maio e o 30 de setembro). c) Para 15 días no entorno da Semana Santa. Consideracións a ter en conta: 1.–As instalacións fora do período estival e Semana Santa non poderán ocupar prazas de aparcamentos públicos.2.–As solicitudes faranse cada ano, debendo acompañar xustificante do pago integro correspondente ó período solicitado.5.–As licenzas concederanse sen perxuicio de terceiros y serán esencialmente revocableis por razóns de interese público.6.–No procedemento de concesión de licenzas poderá darse trámite de audiencia a aquelas persoas ou Comunidades de Propietarios que sexan lindeiras á instalación. A súa alegación en ningún caso terá carácter vinculante para o concello.7.–A terraza en ningún caso creará un problema de accesibilidade nin entorpecerá actividades, entradas ou saídas dos colindantes.” Dirá: “Artigo 2.–Licenzas.1.–A instalación de terrazas ou calquera tipo de ocupación en vía pública requirirá o outorgamento de licenza municipal previa e, no caso das terrazas, o outorgamento será de carácter anual para todo o municipio de Boiro. Do mesmo xeito, tamén estarán suxeitos ó cumprimento desta ordenanza municipal os establecementos, si houbese, que xa tiveran a autorización pertinente, antes da entrada en vigor da presente ordenanza. Para elo, o concello requirirá aos titulares de ditas actividades para que se axusten ás condicións que se sinalan nesta ordenanza, nos termos da súa Disposición Transitoria.2.–A competencia para o outorgamento das licencias corresponde á Xunta de Goberno Local e en base ós informes técnicos pertinentes.3.–Para obter a autorización o solicitante deberá atoparse ó corrente no pago de todas as súas obrigas tributarias ou de outro tipo co concello de Boiro.4.–A instalación de terrazas establécese: a) Para todo o ano completo. b) Para o período estival (1 de maio e o 30 de setembro). c) Para 15 días no entorno da Semana Santa.5.–As solicitudes faranse cada ano, debendo acompañar xustificante do pago integro correspondente ó período solicitado.6.–As licenzas concederanse sen perxuicio de terceiros y serán esencialmente revocableis por razóns de interese público.7.–No procedemento de concesión de licenzas poderá darse trámite de audiencia a aquelas persoas ou Comunidades de Propietarios que sexan lindeiras á instalación. A súa alegación en ningún caso terá carácter vinculante para o concello.8.–A terraza en ningún caso creará un problema de accesibilidade nin entorpecerá actividades, entradas ou saídas dos colindantes.” Dous.–A modificación do artigo 5.–Prazo de presentación. Onde di: “Artigo 5.–Prazo de presentación.1. Anualmente publicarase no taboleiro de anuncios do Concello, sen prexuízo de que se faga por outras canles, o prazo de presentación de solicitudes e, no seu caso, de renovación da autorización, quedará establecido dende o 1 de novembro ata o 15 de decembro do ano que remata, correspondéndolle á Xunta de Goberno Local calquera outro acordo.2. Non obstante, poderán presentarse solicitudes transcorrido o prazo establecido cando se trate de cambios de titularidade ou establecementos con licenza de apertura posterior” Dirá: “Artigo 5.–Prazo de presentación.1. Anualmente publicarase no taboleiro de anuncios do Concello, sen prexuízo de que se faga por outras canles, o prazo de presentación de solicitudes e, no seu caso, de renovación da autorización. Dito prazo será o seguinte: a) As solicitudes de instalación para todo o ano completo, faranse dende o 1 de novembro ao 15 de decembro do ano inmediatamente anterior, ambos incluídos. b) As solicitudes de instalación durante o período estival (1 de maio ao 30 de setembro), poderán facerse, ademais do establecido na letra a) deste artigo, nun período adicional dende o 1 de marzo ao 15 de abril, ambos incluídos. c) As solicitudes de instalación durante os 15 días no entorno da Semana Santa, poderán facerse, ademais do período establecido na letra a) deste artigo, ata 10 días con anterioridade ao período solicitado”. Tres.–A modificación do artigo 7.–Vixencia. Onde di: “Artigo 7.–Vixencia.1. As autorizacións terán vixencia para o ano natural. En todo caso, a instalación da terraza non poderá realizarse ata que non se obteña o documento individual de autorización.2. Cando xurdiran circunstancias imprevistas ou sobrevidas de urbanización: de implantación, supresión ou modificación de servizos, de celebración de actos públicos ou privados, poderase revocar, modificar ou suspender temporalmente a autorización concedida, sen dereito a indemnización a favor do interesado. En todo o caso, esta circunstancia comunicarase ós interesados cunha antelación mínima de 15 días”. Dirá: “Artigo 7.–Vixencia.1. As autorizacións terán vixencia para o ano natural. En todo caso, a instalación da terraza non poderá realizarse ata que non se obteña o documento individual de autorización.2. Cando xurdiran circunstancias imprevistas ou sobrevidas poderase revocar, modificar ou suspender temporalmente a autorización concedida, coa devolución da taxa correspondente ao período de tempo no cal a autorización quedou sen efecto. En todo o caso, se as circunstancias o permiten, esta circunstancia comunicarase ós interesados cunha antelación mínima de 15 días.” Catro.–A modificación do artigo 10.–Horario. Onde di: “Artigo 10.–Horario.1. Para as terrazas fíxase o seguinte horario de peche: – Días laborábeis: ás 24.00 horas. – Sábados: ás 02.00 horas. – Domingos: ás 02.00 horas. En todo caso, as terrazas nunca poderán entrar en contradición co horario de peche do local de referencia.2. A Xunta de Goberno Local poderá acordar horarios especiais e en circunstancias extraordinarias”. Dirá: “Artigo 10.–Horario.1. Como norma xeral as terrazas deberán pechar ás 00.00 horas.2. A noite do venres ao sábado, do sábado ao domingo, do domingo ao luns e as vésperas dos días festivos, así como durante o período estival establecido no artigo 2 apartado 4, ampliarase o horario ata as 02.00 horas.3. En todo caso, as terrazas nunca poderán entrar en contradición co horario de peche do local de referencia.4. A Xunta de Goberno Local poderá acordar horarios especiais e en circunstancias extraordinarias.5. O tempo de desaloxo da terraza será de 15 minutos.” Cinco.–A modificación do capítulo primeiro. Capítulo I.–Disposicións xerais. Definición/descrición servizo apartado. Onde di: “Capítulo I.–Disposicións xerais. Definición/descrición servizo apartado: 2. Enténdese como terraza ó conxunto de mesas, cadeiras, bancos, xardineiras e outras instalacións provisionais, neste caso móbiles, que sirvan de complemento temporal a unha actividade legalizada no ramo da hostalería.” Dirá: “Capítulo I.–Disposicións xerais. Definición/descrición servizo apartado: 2. Enténdese como terraza ó conxunto de mesas, cadeiras, bancos, xardineiras e outras instalacións provisionais, que sirvan de complemento temporal a unha actividade legalizada no ramo da hostalería.” Seis.–A modificación do artigo 13.–Condicións xerais. Onde di: “Artigo 13.–Condicións xerais: 1. A autorización da terraza posibilitará unicamente a instalación dos elementos de mobiliario expresamente sinalados no croquis da licenza municipal.2. Todo mobiliario que se instale será uniforme, consistente e libre de todo tipo de propaganda. As mamparas, que serán móbiles, poderán expoñer algún tipo de anagrama ou escudo, recomendándose o municipal.3. A instalación de estruturas metálicas, no seu caso, requirirá unha autorización específica e concreta, previa petición na que se indiquen nun croquis: ubicación, medidas, materiais, etc. Estas estruturas, en ningún caso poderán ser ancladas á vía ou espazo público. Para instalación de mobiliario non se permite ningún tipo de actuación en espazo público que implique cambio de materiais, levantamento de pavimento, perforacións, pintados, etc.4. No ámbito da terraza ou fora del, sen computar ocupación, non só se permitirá, senón que se verá con agrado a colocación de maceteiros como elementos decorativos e de complemento na rúa peonil ou beirarrúa. Ditos maceteiros poderán permanecer no espazo público unha vez rematada a tempada e logo da retirada do mobiliario. A colocación e mantemento destes maceteiros correrá a cargo do establecemento. Dirá: “Artigo 13.–Condicións xerais: 1. A autorización da terraza posibilitará unicamente a instalación dos elementos de mobiliario expresamente sinalados no esbozo da licenza municipal.2. Todo mobiliario que se instale será uniforme, consistente e libre de todo tipo de propaganda. Os biombos, poderán expoñer algún tipo de anagrama ou escudo, recomendándose o municipal.3. A instalación de estruturas fixas, no seu caso, requirirá unha autorización específica e concreta, previa petición na que se indiquen nun esbozo: localización, medidas, materiais, etc. En todo caso, as solicitudes de actuación consistente na instalación de estruturas ou mobiliarios en vías ou espazos públicos que impliquen cambio de materiais, levantamento de pavimento, perforacións, pintados, etc, irá acompañada dun proxecto técnico elaborado por un profesional da materia. Calquera dano ocasionado en bens públicos será taxado polo Concello e correrá a cargo do empresario responsable do establecemento.4. No ámbito da terraza ou fora del, sen computar ocupación, non só se permitirá, senón que se verá con agrado a colocación de maceteiros como elementos decorativos e de complemento na rúa peonil ou beirarrúa. Ditos maceteiros poderán permanecer no espazo público unha vez rematada a tempada e logo da retirada do mobiliario. A colocación e mantemento destes maceteiros correrá a cargo do establecemento.” Sete.–A modificación do artigo 15.–Limitacións xerais. Onde di: “Artigo 15.–Limitacións xerais: a) Non se permitirán terrazas con elementos fixos ó espazo público. Prohíbese expresamente calquera tipo de ancoraxe ó chan. b) Non se permiten instalacións que impliquen unha terraza pechada ocupando espazo público, toda instalación será móbil e retirada ó remate do período de licenza. c) Prohíbese todo tipo de acometidas como subministro de auga, saneamento e/ou electricidade, servizos que debe asumir a instalación principal á que está xustificada a licenza de terraza. d) Non se poderán instalar máquinas expendedoras de calquera clase de produto, nin instalacións auxiliares de preparación de bebidas e/ou comidas. e) En aras dunha convivencia pacífica, o uso de aparatos reprodutores de imaxe e ou son, tales como equipos de música, altofalantes, televisores ou de calquera outra índole (equipos informáticos, karaokes, etc.), que terán carácter puntual, coincidindo con eventos de interese social, funcionarán dentro dos parámetros de volume e ruído que indica a normativa.” Dirá: “Artigo 15.–Limitacións xerais: a) Non se permiten instalacións que impliquen unha terraza pechada ocupando espazo público. b) Prohíbese todo tipo de acometidas como subministro de auga, saneamento e/ou electricidade, servizos que debe asumir a instalación principal á que está xustificada a licenza de terraza. c) Non se poderán instalar máquinas expendedoras de calquera clase de produto, nin instalacións auxiliares de preparación de bebidas e/ou comidas. d) Non se permitirá a instalación de mostradores ou quioscos auxiliares na terraza, debendo efectuarse todo o subministro dende o interior do local, salvo autorización expresa do órgano municipal competente.” Oito.–A modificación do artigo 20.–Infraccións. Onde di: “Artigo 20.–Infraccións. Considéranse infraccións administrativas as acción e omisións que contraveñan a normativa contida nesta ordenanza. As infraccións serán sancionadas pola Xunta de Goberno Local e clasifícanse pola súa transcendencia en leves, graves e moi graves.1. Considérase infracción leve o estado de suciedade ou deterioro da terraza e do seu entorno próximo, cando sexa como consecuencia da instalación da terraza, así como calquera acción u omisión que infrinxa o disposto nesta ordenanza e non sexa susceptible de cualificarse como infracción grave.2. Considéranse infraccións graves: – Instalar un número de mesas superior a las autorizadas. – O incumprimento do horario. – Maior ocupación de superficie que a concedida. – A non retirada do mobiliario e outros elementos unha vez rematado o permiso municipal. – O deterioro nos elementos de mobiliario urbano e ornamentais producidos como consecuencia da terraza. – O uso de mobiliario non recomendado e usual nunha terraza ou con propaganda. – A falta de exposición de lista de prezos e plano do ámbito ocupado. – Calquera acción ou omisión que infrinxa o disposto nesta ordenanza e non sexa susceptible de cualificarse como infracción leve. – A comisión de dúas leves tan unha grave.3. Considéranse infraccións moi graves: – Non dispoñer de autorización municipal para a instalación da terraza. – A comisión de dúas graves. – Ancorar o mobiliario no espazo público, sen autorización. – Facer instalacións pechadas en espazo público.” Dirá: “Artigo 20.–Infraccións. Considéranse infraccións administrativas as acción e omisións que contraveñan a normativa contida nesta ordenanza. As infraccións serán sancionadas pola Xunta de Goberno Local e clasifícanse pola súa transcendencia en leves, graves e moi graves.1. Considéranse infraccións leves: – Instalar un número de mesas superior ás autorizadas. – O incumprimento do horario establecido. – Ocupación dunha superficie maior que a concedida. – A non retirada do mobiliario e outros elementos unha vez rematado o permiso municipal. – O uso de mobiliario non recomendado e usual nunha terraza ou con propaganda. – A falta de exposición de lista de prezos e plano do ámbito ocupado. – O estado de porcallada ou deterioro da terraza e do seu entorno próximo, cando sexa como consecuencia da instalación da terraza, así como calquera acción u omisión que infrinxa o disposto nesta ordenanza e non sexa susceptible de cualificarse como infracción grave ou moi grave.2. Considéranse infraccións graves: – Instalar un número de mesas superior ao 50% das autorizadas. – Ocupación dunha superficie maior ao 50% que a concedida. – O deterioro nos elementos de mobiliario urbano e ornamentais producidos como consecuencia da terraza. – O incumprimento do horario establecido por tempo superior aos 45 minutos. – Ancorar o mobiliario no espazo público, sen autorización. – A comisión de dúas infracción leves no mesmo ano de vixencia da autorización para a instalación da terraza.3. Considéranse infraccións moi graves: – Non dispoñer de autorización municipal para a instalación da terraza. – Facer instalacións pechadas en espazo público. – A comisión de dúas infracción graves no mesmo período de vixencia da autorización para a instalación da terraza.” Boiro, 11 de novembro de 2020. O alcalde José Ramón Romero García